Tjil ’n bietjie en laai vir jou ’n podsending af
Saterdag 26 Augustus 2017	Geplaas deur Gerhard van Huyssteen
Lees 738 tye
My vriend Rob dink ŉ e-vakansie is iets waar jy ŉ virtuelerealiteitskopstuk opsit en dan besoeke bring aan allerlei eksotiese eilande, vergeleë stede en obskure museums – alles in die gemak van jou voorhuis.
Die woord “e-vakansie” blyk egter iets anders te beteken: Dit is ŉ rusperiode waarin jy doelbewus nie van elektroniese kommunikasietegnologie gebruikmaak nie. Jy neem dus as ‘t ware ŉ blaaskans van e-pos, Facebook, Twitter, en dies meer.
Ek neem tans ŉ radioblaaskans.
Belê in kind se toekoms op die debatverhoog
Saterdag 19 Augustus 2017	Geplaas deur Gerhard van Huyssteen
Lees 1419 tye
Verlede naweek het die ATKV se nasionale redenaars- en debateindstryd by die pittoreske Goudini Spa naby Worcester plaasgevind. Huis- en niehuistaallaer- en -hoërskoolleerders in kleurvolle skoolregalia het van heinde en verre gekom om mee te ding om die gesogte titel as beste redenaar of debatspan.
Aangesien ŉ paar ATKV-lede hulle menings oor die aard en toekoms van die kompetisie teenoor my gelug het, besluit ek om eerstehands te gaan waarneem hoe sake staan.
Van varke en verraaiers
Vrydag 18 Augustus 2017	Geplaas deur Sophia Kapp
Lees 694 tye
Verlede week is die nuwe Afrikaanse woordelys en spelreëls amptelik bekendgestel. Lekker swierige geleentheid op Media24 se Nasdak, met sy fabelagtige uitsig oor die baai en die berg en 'n geurige groentekerrie waaroor ek hier in die noorde maar net kan sit en droom. Dit was ook gepas dat daar so 'n bietjie luister aan die geleentheid verleen is – die bron is per slot van rekening 100 jaar oud, en vir so 'n mylpaal mag 'n mens maar jou spykerhakke onder uit die kas grawe.
Nee, my ou suikerpot, die lewe is nie net skanghagha nie
Dinsdag 15 Augustus 2017	Geplaas deur Jana Luther
Lees 4134 tye
Die meeste van die tale wat aan ons bekend is, bestaan uit verskillende variëteite.
Naas die standaardvariëteit – wat gewoonlik so volledig moontlik ontwikkel word om deur soveel as moontlik gebruikers verstaan te word en soveel as moontlik van die funksies te verrig wat ’n mens van ’n taal kan verwag, veral in formele kontekste – beskik die meeste tale ook oor:
dialekte en geolekte, verskillende vorme van taalgebruik wat in verskillende dele van ’n land of taalgebied gebruik word (en soms selfs as verskillende tale beskou word); en
sosiolekte (groeptale, mengtale en geheimtale), wat met verskillende sprekersgroepe verbind word.
Soos ’n rivier waarin verskillende strome ineenvloei, word elke taal deur uiteenlopende en ineenlopende omgangstale gevoed; variëteite van die taal wat verskillende groepe en subkulture gebruik om kommunikasie tussen hulle te vergemaklik – of te bemoeilik. Terwyl elke individu boonop sy of haar eiesoortige taal gebruik, wat ’n idiolek genoem word.
Sonder al hierdie strome is daar geen taal nie.
Saterdag 12 Augustus 2017	Geplaas deur Gerhard van Huyssteen
Lees 1855 tye